हो रे होली खेले, हो रे होली खेले हे लक्ष्मी रो नाथ
फाल्गुनमहीने में रविवार को होलकाष्टमी लगने के साथ ही नगर आराध्य लक्ष्मीनाथजी मंदिर में फागोत्सव शुरू हुआ। फागोत्सव में होली के रसियो ने भगवान लक्ष्मीनाथ के साथ फाग खेलकर होली की शुरुआत की। अष्टमी से शुरू हुआ फागोत्सव होली के दिन तक मंदिर में खेला जाएगा। दोपहर में शहर भर के होली के रसिया मंदिर में इकट्ठा होकर भगवान के साथ फाग खेलकर होली का लुत्फ उठाएंगे। ग्यारस तिथि को जैसलमेर के राजपरिवार द्वारा लक्ष्मीनाथजी मंदिर में फाग खेली जाएगी। जिसके बाद से ही परंपरागत गेर निकलेंगी। दोपहर को फाग खेलने के बाद गेरिए शहरभर में भाई बंधुओं के घर जाकर फाग खेलेंगे तथा होली के दिन शाम को गोठ का आयोजन किया जाएगा।
लक्ष्मीनाथजी मंदिर में खेले गए फागोत्सव में नवल पुरोहित, मूलशंकर पुरोहित, धीरज बिस्सा, राजा गोपा, जयंत, मोहित शर्मा, दर्शन छंगाणी, यश शर्मा, दीपक जोशी, गिरीराज बिस्सा, घनश्याम छंगाणी, संजय व्यास, दिलीप चूरा, धीरज पुरोहित, नितिन पोलजी सहित होली के कई रसिए उपस्थित थे।
bho_Deva hin_Deva mai_Deva